**ELŐTERJESZTÉS**

**Szombathely Megyei Jogú Város Közgyűlésének 2021. szeptember 30-i rendes ülésére**

**Beszámoló a központi orvosi ügyelet szakmai tevékenységéről**

Szombathely Megyei Jogú Város Közgyűlése a 156/2020. (VI.25.) és a 318/2020. (X.29.) Kgy. számú határozatában egyetértett azzal, hogy a szombathelyi orvosi ügyeleti rendszer működtetését az Önkormányzat lássa el.

Az önkormányzat által működtetett új ügyeleti rendszer a Szombathely, 11-es Huszár út 6. fszt. 1. szám alatti ingatlanban kezdte meg működését 2020. december 31-én 16.00 órától.

A felnőtt és gyermek ügyelet vezetője, valamint a GESZ igazgatója által elkészített központi orvosi ügyelet szakmai tevékenységéről szóló beszámoló az előterjesztés mellékletét képezi.

Az elkészített beszámoló alapján megállapítható, hogy a központi orvosi ügyelet működése zökkenőmentes és zavartalan, az ügyeleten dolgozó orvosok és szakdolgozók elégedettek, az ügyeleti beosztás elkészítése nem okoz nehézséget, és az ügyelet 8 hónapos működése alatt sem szakmai, sem etikai jellegű panasz nem érkezett a lakosság részéről.

Előzőekre tekintettel kérem Tisztelt Közgyűlést, hogy az előterjesztést megtárgyalni, és a határozati javaslatot elfogadni szíveskedjék.

**Szombathely, 2021. szeptember „ ”**

**/: Dr. Nemény András :/**

**HATÁROZATI JAVASLAT**

**…./2021. (IX.30.) Kgy. számú határozat**

Szombathely Megyei Jogú Város Közgyűlése a központi orvosi ügyelet szakmai tevékenységéről szóló beszámolót megtárgyalta, és azt elfogadta.

**Felelős:** Dr. Nemény András polgármester

Dr. László Győző alpolgármester

Dr. Károlyi Ákos jegyző

/a végrehajtás előkészítéséért:

Vinczéné Dr. Menyhárt Mária, az Egészségügyi és Közszolgálati Osztály vezetője

Vigné Horváth Ilona, a GESZ igazgatója /

**Határidő:** azonnal